SZERZŐDÉS TERVEZET  
KIVITELEZÉSI SZERZŐDÉS

amely létrejött egyrészről

**Porcsalma Nagyközség Önkormányzata**

4761 Porcsalma Szabadság tér 11.

Képviseli: Kanyó Imre polgármester

a továbbiakban: „Megrendelő”

másrészről Név: [...]\*nyertes ajánlattevő adatai

székhely: [...]\*nyertes ajánlattevő adatai

elérhetőség: [...]\*nyertes ajánlattevő adatai

képviselő: [...]\*nyertes ajánlattevő adatai

képviselő elérhetősége: [...]\*nyertes ajánlattevő adatai

cégjegyzékszám: [...]\*nyertes ajánlattevő adatai

adószám: [...]\*nyertes ajánlattevő adatai

számlavezető pénzintézet neve: [...]\*nyertes ajánlattevő adatai

pénzforgalmi számla száma: [...]\*nyertes ajánlattevő adatai

vállalkozó kivitelezői nyilvántartási szám: [...]\*nyertes ajánlattevő adatai

Építőipari Kamarai Nyilvántartási szám: [...]\*nyertes ajánlattevő adatai

mint Kivitelező továbbiakban Vállalkozó,

(a továbbiakban együttes említésük során: ”Felek” vagy „Szerződő Felek”) között az alulírott helyen és napon az alábbi feltételekkel.

**I. ELŐZMÉNYEK**

1. Jelen szerződés teljesítése alábbi Pályázati Felhívás Megrendelő általi megvalósításához kapcsolódik.

2. Pályázati Felhívás adatai: TOP-1.1.3-15-SB1-2016-00006 azonosítószámú, „Helyi piac kialakítása Porcsalmán” című pályázat

3. Támogatási intenzitása: 100%.

4. Megrendelő, mint ajánlatkérő, a közbeszerzésekről szóló 2015. évi CXLIII. törvény (továbbiakban: „Kbt.”) alapján „Piacsarnok rendeltetésű épület építése” tárgyban indított közbeszerzési eljárást (továbbiakban: "Közbeszerzési Eljárás”).

5. Vállalkozó, mint ajánlattevő a Közbeszerzési Eljárásban részt vett, és Megrendelő Vállalkozó ajánlatát fogadta el nyertes ajánlatként.

6. Felek teljes megállapodását nem kizárólag jelen szerződés törzsszövege tartalmazza. A Közbeszerzési Eljárás során keletkezett iratokat úgy kell tekinteni, mint amelyek a jelen szerződés elválaszthatatlan részeit képezik, azzal együtt olvasandók és értelmezendők, különös tekintettel az alábbi dokumentumokra:

* Felhívás, Dokumentáció, kiegészítő tájékoztatásra adott ajánlatkérői válaszok (amennyiben erre sor került);
* Vállalkozó nyertes ajánlatának teljes tartalma;

A fenti dokumentumok közötti, ugyanazon kérdésre vonatkozó bármely eltérés, ellentmondás, értelmezési nehézség esetén a dokumentumok hierarchiája (említési sorrendben a legmagasabb rendűvel kezdve) a következő: (i) jelen szerződés Felek által aláírt szövege, (ii) kiegészítő tájékoztatásra adott ajánlatkérői válaszok (amennyiben erre sor került), (iii) a Felhívás, (i) Dokumentáció, (v) Vállalkozó, mint Ajánlattevő ajánlata. A jelen alpontban említett dokumentumok együttesen: „Szerződéses Okmányok”.

7. A szerződés Kbt. által meghatározott tartalma:

* + A Kbt. 131. § (2) bekezdésének eleget téve Felek rögzítik, hogy a Szerződéses dokumentumok részét képezi Vállalkozó Ajánlata, így a nyertes ajánlat értékelésre kerülő tartalmi elemei a szerződés részét, Vállalkozó kötelezettségét képezik.*(szerzkor kitölt)*
  + A Kbt. 136. § (1) bekezdés a) pontjának eleget téve Felek megállapodnak, hogy Vállalkozó a szerződés teljesítése során nem fizethet ki, illetve számolhat el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja ka)-kb) alpontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak.
  + A Kbt. 136 § (1) bekezdés b) pontjának eleget téve Felek megállapodnak, hogy Vállalkozó köteles a jelen szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni. Vállalkozó - a megismerhetővé tételre vonatkozó kötelezettsége mellett - a jelen szerződés időtartama alatt írásban köteles tájékoztatni Megrendelőt minden, a tulajdonosi szerkezetében bekövetkezett változásról, a megváltozott és az új adatok, valamint a változás hatályának megjelölésével. Vállalkozó a jelen szerződés teljesítésének teljes időtartama alatt haladéktalanul írásban köteles Megrendelőt értesíteni a Kbt. 143. § (3) bekezdésében megjelölt ügyletekről.
  + A Kbt. 136. § (2) bekezdésének eleget téve Felek megállapodnak, hogy külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.

II. FELFÜGGESZTŐ FELTÉTEL  
A SZERZŐDÉS HATÁLYBA LÉPÉSE KAPCSÁN

1. Felek az I. pontban hivatkozott Pályázatra figyelemmel, a Kbt. 135. § (12) bekezdése alapján megállapodnak abban, hogy a jelen szerződés hatályba lépéséhez az alább definiált feltételeknek teljesülnie kell:

1. Pénzügyi fedezet időbeli felhasználhatósága:

Vállalkozó rendelkezésére álló - munkaterület átadásától számított - teljesítési véghatáridő és a Megrendelő részére rendelkezésre álló átadás-átvétel időtartama alapján kalkulált időpont az I. pont szerinti Pályázat projekt fizikai zárását nem meghaladó időpontra kell essen.

Azonban ha a fenti. pont alapján kalkulált időpont az I. pont szerinti Pályázat projekt fizikai zárást követő napra esik, úgy Vállalkozó jogosult arra, hogy teljes bizonyító okiratba foglalt cégszerűen aláírt okiratban egyoldalúan előteljesítést vállaljon annak érdekében, hogy a pénzügyi fedezet időbeli felhasználhatósága teljesüljön, azaz a szerződés hatályba léphessen.

**2**. Ha a szerződés aláírásától számított 6 hónapig nem lép hatályba, mindenféle jogkövetkezmény nélkül megszűnik.

III. A SZERZŐDÉS TÁRGYA ÉS A SZERZŐDÉS TÁRGYÁT ÉRINTŐ

KIJELENTÉSEK

1. Megrendelő megrendeli, Vállalkozó pedig a jelen szerződésben meghatározott díjért elvállalja a Közbeszerzési Eljárás során, különösen a Dokumentáció Műszaki Leírásában (továbbiakban: „Műszaki Leírás”) részletesen meghatározott építési-szerelési munkák (a továbbiakban együtt: „Munka” vagy „Munkák”) teljes körű kivitelezését.
2. Vállalkozó kijelenti, hogy a Közbeszerzési Eljárás során részére átadott, a Munkákhoz kapcsolódó dokumentumokat egy tapasztalt kivitelezőtől elvárható gondossággal ellenőrizte és azt a Munkák megvalósítására alkalmasnak találta a Közbeszerzési Eljárás során megállapított Vállalkozói Díj ellenében, a jelen Szerződésben rögzített teljesítési határidő(kö)n belül. Ennek megfelelően Megrendelő a Szerződéses Okmányok módosulása hiányában semmilyen további adatszolgáltatásra nem köteles, e körben Vállalkozó nem hivatkozhat Megrendelői késedelemre.
3. A Szerződés teljesítése során használt anyagokkal, minőségbiztosítással kapcsolatos előírásokat, továbbá a kivitelezési tevékenységre vonatkozó követelményeket (mennyiségi és minőségi mutatókat) a Szerződéses Okmányok tartalmazzák.
4. Vállalkozó a Szerződés teljesítését Megrendelő által rendelkezésre bocsátott dokumentumok, Vállalkozó nyertes ajánlata és Megrendelő utasításai szerint a hatályos jogszabályoknak, szabványoknak, hatósági előírásoknak, és szakmai szokásoknak megfelelően köteles végezni.
5. Megrendelő, mint építtető hozzájárul alvállalkozó (közreműködő) igénybevételéhez azzal, hogy Vállalkozó az általa igénybevett alvállalkozó(k) tevékenységéért Megrendelő irányába sajátjaként felel.
6. Nyertes ajánlatban szereplő értékelési részszempontok szerinti vállalások: Vállalkozó a teljesítés során az értékelési részszempontok szerinti vállalásokat köteles teljes körűen megtartani, figyelemmel arra, hogy a nyertes ajánlat a szerződés részét képezi.

Megrendelő közli, hogy ezen vállalások teljesítését ellenőrzi. Vállalkozó köteles a vállalások teljesítését dokumentálni és a vállalások ajánlatkérői ellenőrzése során együttműködni.

IV. A SZERZŐDÉS HATÁLYBA LÉPÉSE, A TELJESÍTÉS SZABÁLYAI

1. Építési napló:

Felek a jelen Szerződés szerinti építőipari kivitelezési tevékenység végzéséről építési naplót vezetnek, melyre nézve az építőipari kivitelezési tevékenységről szóló 191/2009. (IX. 15.) Kormányrendelet rendelkezéseit tekintik irányadónak.

1. A teljesítés helye, az építési munkaterület:

* A munkaterület helye: Megrendelő székhelye, a Műszaki Leírásban került pontosan megjelölésre
* Munkaterület átadás: Megrendelő az építési munkaterületet Vállalkozó részére a szerződés teljesítéséhez alkalmas állapotban, hatályba lépéstől számított 5 munkanapon belül köteles átadni, melynek megtörténtét Felek az építési naplóban kötelesek rögzíteni. Megrendelő köteles a munkaterület átadásával egyidejűleg ismertetni Vállalkozóval a munkahely munkavédelmi, tűzrendészeti és vagyonvédelmi sajátosságait. A munkaterületre vonatkozó egyéb rendelkezéseket a Műszaki Leírás tartalmazza.
* Teljesítési határidő: A Munkák teljes körű és hibátlan elvégzésének véghatárideje: a **munkaterület átadásától számított 10 hónap.**

1. Megrendelő késedelme:

Ha Megrendelőt közbenső intézkedési, nyilatkozattételi kötelezettség terheli, az ezzel kapcsolatos esetleges késedelmének jogkövetkezményeként Felek a Vállalkozó részére nyitva álló teljesítési határidő automatikus meghosszabbítását kötik ki. A teljesítési határidő ilyen esetben főszabályként a Megrendelői késedelem időtartamával meghosszabbodik. Megrendelői késedelem esetén Vállalkozó köteles Megrendelővel egyeztetést kezdeményezni és álláspontját közölni Megrendelővel. Felek az egyeztetésekről jegyzőkönyvet vesznek fel, melyet mindkét fél aláír.

1. Felelős műszaki vezető, műszaki ellenőr:
   1. Vállalkozó köteles biztosítani, hogy amennyiben a 191/2009. Kormányrendelet alapján kötelező, a felelős műszaki vezető kerüljön igénybe vételre, nevét és adatait Vállalkozó (név, cím, telefon, fax, e-mail) köteles Megrendelő felé írásban megadni.
   2. Megrendelő az építési műszaki ellenőr nevét és adatait (név, cím, telefon, fax, e-mail) a szerződés hatályba lépésének napján köteles Megrendelő Vállalkozó felé írásban megadni.
2. Átadás-átvétel:
   1. Jelen szerződés keretében megvalósuló építési beruházás építőipari kivitelezési tevékenységének befejezését követően műszaki átadás-átvételi eljárást kell lefolytatni. A műszaki átadás-átvételi eljárás célja annak megállapítása, hogy Felek között létrejött szerződés tárgya szerinti kivitelezési tevékenység a szerződésben és jogszabályban előírtak alapján a kivitelezési dokumentációban meghatározottak szerint maradéktalanul megvalósult, és a teljesítés megfelel az előírt műszaki és a szerződésben vállalt egyéb követelményeknek, jellemzőknek.
   2. Vállalkozó köteles Megrendelővel írásban közölni a szerződés teljesítését (Készre jelentés).
   3. Az átadás-átvételi eljárást a Készre jelentés kézhezvételét követő 3 napon belül kell megkezdeni.
   4. Az átadás-átvételi eljárásra annak megkezdésétől számított 10 naptári nap áll rendelkezésre. Határidőben teljesít Vállalkozó, ha a készre jelentés (5.2. pont) határidőben megtörtént és az átadás-átvételi eljárás határidőben, eredményesen lezárult (Megrendelő a munkákat átvette). Vállalkozó ezennel lemond a Ptk. 6:247. § (2) bekezdés szerinti megtámadási jogáról.
   5. Megrendelő a munkák átvételét mindaddig megtagadhatja, amíg bármely, a rendeltetésszerű használatot befolyásoló hiba, vagy hiány áll fenn. Nem tekinthető rendeltetésszerű használatra alkalmasnak a teljesítés, ha több kisebb jelentőségű hiba javítása a szerződés tárgyának zavartalan használatát akadályozza, vagy a hibák megszüntetése során a szerződés tárgyának használata balesetveszéllyel járna.
   6. Felek az átadás-átvételi eljárásra egyebekben az építőipari kivitelezési tevékenységről szóló 191/2009. (IX. 15.) Kormányrendelet szabályait rendelik alkalmazni.
   7. Megrendelő a hibátlan és hiánytalan teljesítésről teljesítésigazolást állít ki. A teljesítésigazolás kiállítására jogosult személy: [.. .]\*szerződéskötéskor kitöltendő
3. Egyéb, a Szerződés teljesítésével kapcsolatos szabályok:
   1. Amennyiben Felek által nem rögzített minőségi, illetve műszaki tartalmat érintő kérdés merül fel, úgy Vállalkozó köteles a műszaki ellenőrt haladéktalanul írásban tájékoztatni, majd a kapott utasításnak megfelelően köteles eljárni. Felek tudomásul veszik, hogy a műszaki tartalomhoz képest a Munkát eltérően végezni csak a vonatkozó jogszabályi rendelkezéseknek megfelelően lehet.
   2. A munkavégzéshez esetlegesen szükséges külső vagy belső ideiglenes tárolóterületek, felvonulási létesítmények építése és karbantartása, védelme, illetve elbontása, elszállítása a Vállalkozó feladatát és költségét képezi.
   3. A munkaterület megközelítése okán a környezet megóvásáért, az okozott kár helyreállításáért Vállalkozó felelősséggel tartozik.
   4. Vállalkozó köteles a munkaterület és környezete tisztán tartására, így az építőipari kivitelezés során keletkező hulladékok - engedéllyel rendelkező kezelőhöz történő - elszállítására is Vállalkozó köteles (külön díjazás nélkül). Amennyiben Vállalkozó a tisztántartási, elszállítási kötelezettségének legkésőbb Megrendelő felszólítása ellenére sem tesz eleget, Megrendelő jogosult intézkedni a takarítás, elszállítás iránt Vállalkozó költségére, és a költséget a Vállalkozói díjba beszámítással érvényesítheti.
   5. Vállalkozó köteles különös figyelmet fordítani a munka-, egészség-, és balesetvédelmi előírások betartására. Vállalkozó köteles továbbá a teljesítésével kapcsolatban, harmadik személynek okozott kárért, közvetlenül a károsulttal szemben helytállni a kárigény bejelentésétől kezdve, illetve minden, a teljesítésével összefüggésben keletkezett kárigénytől Megrendelőt mentesíteni.
   6. A kivitelezési munkához szükséges közműellátást Megrendelő biztosítja. Vállalkozó köteles a munkát úgy megszervezni és kivitelezni, hogy azzal a létesítmény többi részének közműellátását ne zavarja. Amennyiben a meglévő közműhálózat nem elégséges a Munka elvégzésére, Vállalkozó saját költségén köteles intézkedni a hálózatbővítés iránt.
   7. Az építőipari kivitelezés során keletkező hulladékok - engedéllyel rendelkező kezelőhöz történő - elszállítására (elszállíttatására) kötelezett személyét Vállalkozó a szerződés hatályba lépésekor nevezi meg, amely a szerződés függelékét képezi.
   8. Vállalkozó kijelenti, hogy építőipari kivitelezési tevékenységét az épített környezet alakításáról és védelméről szóló 1997. évi LXXVIII. törvény (Étv.) 39. és 39/A. §-ában meghatározottak szerint folytatja. Vállalkozó kijelenti, hogy a Szerződés teljesítése során építőipari kivitelezési tevékenységet kizárólag olyan gazdasági szereplő végez, amely gazdasági szereplő megfelel az Étv. 39.§ (3) vagy (4) bekezdése szerinti követelményeknek.

IV. TÖBBLETMUNKA ÉS PÓTMUNKA

Szerződő Felek egyezően rögzítik, hogy többlet- és pótmunka végzésére kizárólag a közbeszerzési eljárás keretében kötött szerződésre vonatkozó előírások megtartása mellett kerülhet sor. Felek az egyértelműség okán rögzítik, hogy pótmunka elrendelése az építési naplóban nem lehetséges érvényesen. Az építési naplóban elrendelt pótmunka végzését Vállalkozó megtagadhatja. Amennyiben a nem szabályszerűen elrendelt pótmunkát Vállalkozó mégis elvégzi, úgy e körben Vállalkozó saját felelősségére jár el. Felek jelen szerződés aláírásával megállapodnak abban, hogy Vállalkozó csak a jogalap nélküli gazdagodás szabálya szerint tarthat igényt az így elvégzett munkája elszámolására.

V. MEGRENDELŐ JOGAI ÉS KÖTELEZETTSÉGEI

1. A Megrendelő jogosult:

* más vállalkozóval elvégeztetni a kifogásolt vagy hiányolt munkákat, a Vállalkozó költségére, akár a Vállalkozó ajánlati áránál magasabb áron is, ha felszólítására a Vállalkozó a kifogásolt, vagy hiányolt munkákat nem javítja ki, nem pótolja a Megrendelő által meghatározott határidőn belül, a Vállalkozó garanciális felelősségvállalásának megtartásával.
* Vállalkozónak a jelen Szerződésben vállalt feladatai ellátásával kapcsolatos tevékenységét önállóan vagy megbízólevéllel ellátott képviselője révén ellenőrizni olyan módon, hogy Vállalkozó teljesítését Megrendelő ez irányú tevékenysége ne akadályozza.
* bármely pótmunkát más Vállalkozóval elvégeztetni, figyelemmel a Kbt. rendelkezéseire.

1. Az eltakart munkarészek vizsgálata:

Vállalkozó semmilyen eltakarást nem végez a Szerződésben előírt ellenőrzés és vizsgálat és Megrendelő előzetes jóváhagyása előtt. Vállalkozó az eltakarandó munkarészeket köteles 3 (három) munkanappal az eltakarás előtt Megrendelőnek bejelenteni és az eltakarandó munkarészeket próbavizsgálat és ellenőrzés céljából Megrendelő részére láthatóvá és hozzáférhetővé tenni. Amennyiben Vállalkozó ezen kötelezettségét elmulasztja, úgy a munkarészek láthatóvá tételének és a feltárás előtti állapot visszaállításának költségeit Vállalkozó köteles viselni.

1. Megrendelő köteles:

* Vállalkozó részére a kivitelezéshez szükséges munkaterületet a jelen Szerződésben meghatározott időpontban rendelkezésre bocsátani.
* a kivitelezési dokumentációt Vállalkozó részére szolgáltatni. Felek rögzítik, hogy arra a szerződéskötést megelőzően sor került a közbeszerzési eljárás keretében.
* az építési napló adatai alapján saját maga vagy nevében eljáró személy (szervezet) révén ellenőrizni, hogy a szerződés teljesítésében részt vevőkre vonatkozó szabályok érvényesülését.

1. Megrendelő utasítási jogának gyakorlása:

Vállalkozó köteles Megrendelő által adott valamennyi utasítást teljesíteni, eltekintve attól, ha ez jogszabály, hatósági rendelkezés megsértésére, avagy a vagyonbiztonság (ideértve az adatvagyont is) veszélyeztetésére vezetne, mivel ilyen esetben jogszerűen megtagadhatja a Vállalkozó az utasítás teljesítését. Megrendelő vagy bármely nevében eljáró személy célszerűtlen és/vagy szakszerűtlen utasítására Vállalkozó köteles Megrendelő jelen szerződésben megnevezett kapcsolattartójának a figyelmét haladéktalanul írásban felhívni.

Amennyiben felhívás ellenére is fenntartja Megrendelő az utasítást, úgy köteles azt végrehajtani, kivéve, ha az utasítás teljesítését jogszerűen megtagadhatja Vállalkozó.

Megrendelő utasításai a teljesítést nem tehetik terhesebbé Vállalkozó számára. Felek rögzítik, hogy Vállalkozó teljesítésének terhesebbé tételét különösen nem jelenti az a körülmény, ha olyan utasítást ad Megrendelő, mely azt a célt szolgálja, hogy a szerződés teljesítése alatt is a lehető legteljesebb mértékben működjenek a meglévő rendszerek.

VI. VÁLLALKOZÓ JOGAI ÉS KÖTELEZETTSÉGEI

1. Vállalkozó akadályközlési kötelezettsége:

Vállalkozó köteles a műszaki ellenőrt az ok feltüntetésével, és a várható késedelem megjelölésével minden olyan körülményről haladéktalanul értesíteni, amely a vállalkozás eredményességét, vagy kellő időre való elvégzését veszélyezteti. (a továbbiakban: „akadályközlő levél”). Az akadályközlő levél a szerződés szerinti teljesítési határidőt nem módosítja, Megrendelő késedelmes teljesítésből eredő törvényes és szerződésen alapuló jogait nem érinti. A haladéktalan értesítés elmulasztásából eredő kárért Vállalkozó felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.

1. Előteljesítés:

Felek rögzítik, hogy Vállalkozó a Szerződésben rögzített határidő(k)höz képest előteljesítésre jogosult.

1. Felek megállapodnak, hogy ha a szerződés teljesítésében részt vevőkre vonatkozó szabályok [Kbt. 138. §- 141. §] Vállalkozó általi be nem tartása okán Megrendelőt hátrány éri - ide értve a bírságot, elvonást, visszafizetést -, úgy a teljes vagyoni hátrányt kárként köteles megtéríteni Vállalkozó Megrendelő részére.

VII. A VÁLLALKOZÓI DÍJ

1. Vállalkozó tudomásul veszi, hogy a szerződéses ár, a szerződés minden vállalkozói feltételének teljesítése mellett a Megrendelő által átadott dokumentumokban megjelenített műszaki tartalom és műszaki színvonal teljes körű megvalósítására vonatkozik, függetlenül a terv, vagy a költségvetés, vagy a felsorolt kiegészítő dokumentumok esetleges hibáitól, hiányaitól.
2. Vállalkozó kijelenti, hogy a Megrendelő által rendelkezésére bocsátott információk alapján a vállalkozói díj kialakításához szükséges lényeges információk rendelkezésére álltak a közbeszerzési eljárás során.
3. A Munka hiánytalan és hibátlan elvégzéséért megállapított vállalkozói díj összege nettó [...]\*nyertes ajánlat szerint Ft egyösszegű átalánydíj (átalányár). A kifizetés után a hatályos jogszabályok szerinti általános forgalmi adó fizetendő.
4. A vállalkozói díj, mint átalánydíj magában foglalja mindazon kockázatot, költséget és díjat, ami a szerződés szerinti Munka hibamentes, hiánytalan, szabályos, határidőben való, működésre kész és szakszerű kivitelezéséhez és beüzemeléséhez szükséges, ezért Vállalkozó Megrendelővel szemben további költségigénnyel nem élhet, kivéve a Felek által a Kbt. rendelkezéseinek megfelelően megrendelt, elvégzett pótmunkák ellenértékét. A Vállalkozó kijelenti, hogy az átalánydíjat a Munka és a helyszín ismeretében, továbbá az árazatlan költségvetési kiírás alapján adta meg.
5. Az épületre vonatkozó energetikai tanúsítvány beszerzése Vállalkozó feladatát képezi, amelyet Felek az eredménykötelem részének tekintenek.
6. Megrendelő kijelenti, hogy a szerződésben meghatározott Munka ellenértékének pénzügyi fedezetével rendelkezik.

VIII. FIZETÉSI FELTÉTELEK

1. Az ellenszolgáltatás forrása:

Jelen szerződés teljesítése alábbi Pályázati Felhívás Megrendelő általi megvalósításához kapcsolódik.

Pályázati Felhívás adatai: TOP-1.1.3-15-SB1-2016-00006 azonosítószámú, „Helyi piac kialakítása Porcsalmán” című pályázat

Támogatási intenzitása: 100%.

1. Előleg:

Megrendelő a Kbt. 135. § (7) bekezdése alapján a nettó teljes ellenszolgáltatás 5%-a, de legfeljebb 75 000 000 Ft előleg igénybe vételét biztosítja. Az előleg kifizetésére a 322/2015. Korm. rendelet 30. § (1) bekezdése szerint történik.

1. Előleg elszámolása:

Ajánlatkérő a nyertes ajánlattevő által igényelt és az Ajánlatkérő által megfizetett előleget arányosan a részszámlák összegébe számítja be, és az előleg megfelelő részével csökkentett vállalkozói díjrészletet fizeti meg a nyertes ajánlattevő részére. A megfizetett előleggel a végszámla benyújtásáig el kell számolni.

1. Részszámlázás:

Megrednelő a kivitelezés előrehaladásának megfelelően, az előlegszámlán kívül, 3 db részszámlát és 1 db végszámlát (100%-os műszaki ellenőr által igazolt műszaki készültségi fok teljesítésekor) fogad be.

- az első részszámla az építési munkálatok 25%-ának teljesítését követően nyújtható be, amelyből a kifizetett előleg összegének 25%-a levonásra kerül;

- a második részszámla az építési munkálatok 50%-ának teljesítését követően nyújtható be, amelyből a kifizetett előleg összegének 25%-a levonásra kerül;

- a harmadik részszámla az építési munkálatok 75%-ának teljesítését követően nyújtható be, amelyből a kifizetett előleg összegének 25%-a levonásra kerül;

- a végszámla benyújtására a műszaki átadás-átvételi eljárása sikeres lezárásnak napján jogosult nyertes Ajánlattevő, amelynek összege nem lehet kevesebb, mint a nettó szerződéses ellenérték 20%-a, amelyből a kifizetett előleg összegének 25%-a levonásra kerül.

Kifizetés:

Az ellenszolgáltatás teljesítése a Kbt. 135. § (10) bekezdésében hivatkozott szabályok, ideértve a 2003. évi XCII. törvény 36/A. §-t szerint történik.

Felek rögzítik, hogy a Kbt. 135. § (1) bekezdésének általános szabálya helyett a Kbt. 135. § (2) bekezdés építési beruházásra vonatkozó speciális szabálya irányadó.

Felek rögzítik, hogy Kbt. 135. § (4) (9) bekezdés nem alkalmazandó, mert a támogatás nem szállítói kifizetés keretében áll Megrendelő rendelkezésére.

A Megrendelő, amennyiben a Vállalkozó a teljesítéshez Alvállalkozót vesz igénybe, a Ptk. 6:130. § (1)-(2) bekezdésétől eltérően a 322/2015. (X.30.) Korm. rendelet 32/A. §-ában foglaltak szerint teljesíti az ellenszolgáltatást.

Az ÁFA megfizetése a hatályos jogszabályok rendelkezéseinek megfelelően történik.

IX. A SZERZŐDÉS MEGERŐSÍTÉSE

Vállalkozó a Ptk. 6:186. §, illetőleg az alábbiak szerint kötbér fizetésére köteles, ha olyan okból, amelyért felelős, megszegi a szerződést. Mentesül a kötbérfizetési kötelezettség alól, ha szerződésszegését kimenti.

1. Késedelmi kötbér:

Vállalkozó a felelősségi körébe tartozó ok miatti késedelmes teljesítése esetén késedelmi kötbér fizetésére köteles. A késedelmi kötbér mértéke: 0,5 % naponta. A késedelmi kötbér alapja: a teljes nettó ellenszolgáltatás értéke (nettó Vállalkozói díj). A késedelmi kötbér maximális mértéke: a nettó Vállalkozói díj 10 %-ának megfelelő összeg.

1. Hibás teljesítési kötbér:

Vállalkozó hibás teljesítési kötbér fizetésére köteles, ha a felelősségi körébe tartozó ok miatt hibásan teljesíti valamely szerződéses kötelezettségét és emiatt kijavítás, kicserélés válik szükségessé. A hibás teljesítési kötbér mértéke: 0,5 % naponta a kijavításig, kicserélésig. A hibás teljesítési kötbér alapja: a teljes nettó ellenszolgáltatás értéke (nettó Vállalkozói díj). A hibás teljesítési kötbér maximális mértéke: a nettó Vállalkozói díj 15 %-ának megfelelő összeg.

1. Meghiúsulási kötbér:

Jelen szerződés Vállalkozó felelősségi körébe tartozó okból bekövetkező meghiúsulása

- ha a Szerződés teljesítése - olyan okból, amelyért a Vállalkozó felelős és felelősségét nem menti ki - részlegesen vagy teljesen - meghiúsul,

- ha a Vállalkozó a teljesítést jogos ok nélküli megtagadja,

- ha olyan ok miatt, amelyért a Vállalkozó felelős és felelősségét nem menti ki - különösen szerződésszegése esetén - a Megrendelő eláll vagy felmondja a Szerződést vagy annak egy részét

esetén Vállalkozó meghiúsulási kötbér fizetésére köteles.

A meghiúsulási kötbér mértéke a teljes nettó vállalkozói díj 20 %-a.

1. Kötbérekkel kapcsolatos egyéb rendelkezések:

Amennyiben Vállalkozó Megrendelő kötbérigényét kifogásolja, köteles ezt haladéktalanul, írásban megtenni.

Felek megállapodnak abban, hogy Megrendelő jogosult az esedékessé vált, elismert kötbért a még ki nem egyenlített ellenértékből levonni, vagy értesítő levél útján érvényesíteni; valamint amennyiben Megrendelőnek a kötbér mértékét meghaladó kára keletkezik, azt jogosult Vállalkozó felé továbbhárítani. Vállalkozó köteles megtéríteni az általa szerződésszegéssel vagy szerződésen kívül okozott és harmadik fél által, jogosultan Megrendelőre hárított kártérítést. A késedelmi kötbér fizetése nem mentesíti Vállalkozót a teljesítés alól.

A kötbérigény nem érvényesítése, vagy nem határidőben történő érvényesítése nem jelent joglemondást Megrendelő részéről.

1. Teljesítési biztosíték

5.1. A Vállalkozó a teljesítésének elmaradásával vagy a hibás, késedelmes teljesítéssel kapcsolatos Megrendelői igények, különösen kárigény, kötbér igény, illetve bármely egyéb fizetési kötelezettség biztosítása céljából a Megrendelő rézére biztosítékot nyújt. A biztosíték mértéke a teljes vállalkozói nettó díj 0,5%-ának megfelelő összeg. Vállalkozó a biztosítékot szerződés hatályba lépésekor nyújtja, a szerződés teljesítési véghatáridejét követő 15 napig terjedő időtartamra (futamidő), azaz a Kbt. 135. § (1) bek. szerinti időpontig.

5.2. Ha a futamidő lejárta előtt Vállalkozó teljesít és Megrendelő részéről a teljesítés igazolása megtörténik, úgy a biztosíték felszabadításra kerül.

5.3. Felek rögzítik, hogy a teljesítési határidő módosulása, módosítása esetén Vállalkozó köteles a biztosíték meghosszabbítását annak lejárta előtt 15 nappal igazolni Megrendelő részére.

5.4. A teljesítési biztosíték nyújtására vagy meghosszabbítására megállapított határidő elmulasztása esetén Megrendelő 3 naptári napos póthatáridőt tűz, melynek eredménytelen eltelte esetén jogosult a szerződéstől elállni vagy azt felmondani.

5.5. A biztosítékot Vállalkozó választása szerint az alábbi biztosítéknyújtási formában nyújtja:

- (i) óvadékként, a pénzösszegnek Megrendelő [---] számú fizetési számlájára történő befizetéssel (átutalással), vagy

- (ii) bank vagy biztosító által vállalt garancia, vagy

- (iii) banki készfizető kezesség biztosításával vagy biztosítási szerződés alapján kiállított - készfizető kezességvállalást tartalmazó - kötelezvénnyel.

5.6. A bankgarancia nyilatkozatnak feltétlen és visszavonhatatlan fizetésre vonatkozó kötelezettségvállalást kell tartalmaznia az alapjogviszony vizsgálata nélküli fizetési kötelezettségre, az alábbi minimális tartalommal:

- pontos hivatkozás a jelen szerződésre,

- azt, hogy a biztosíték Vállalkozó teljesítési kötelezettségei biztosítékául szolgál,

- a Megrendelő, mint Kedvezményezett/Jogosult megjelölését,

- a vállalt fizetési összegét,

- az érvényességi idejét,

- nyilatkozatot, hogy feltétel nélküli és visszavonhatatlan,

- nyilatkozatot, mely szerint a Kedvezményezett első igénybejelentésére kifogás és vita nélkül a vállalt fizetési összeghatáráig bármilyen összeget, vagy összegeket az igénybejelentéstől számított 5 banki munkanapon belül kifizetnek a Kedvezményezettnek anélkül, hogy a követelés alapját vagy indokát bizonyítania kelljen.

5.7. A garancia feltételen jellege azt jelenti, hogy a garantőr fizetési kötelezettsége önmagában a jogosult lehívásának kézhezvételétől függ. A lehívásnak nem kell tartalmaznia a szerződésszegés okát, a lehívásnak nem feltétele a lehívás igénybe vételét alátámasztó dokumentum (pld. bírósági ítélet) csatolása. A banki készfizető kezesség és a biztosítási szerződés alapján kiállított – készfizető kezességvállalást tartalmazó – kötelezvénynek – a biztosíték jellegéből adódóan – ugyancsak tartalmaznia kell a fentieket. A biztosíték kapcsán a Kbt. 134. § (8) bekezdése irányadó.

X. SZAVATOSSÁG, JÓTÁLLÁS ÉS FELELŐSSÉGBIZTOSÍTÁS

1. Jótállás:

Vállalkozó garantálja:

- valamennyi, jelen Szerződésben és annak alapját képező szerződéses okmányban meghatározott paraméter és műszaki adat elérését,

* hogy az általa létrehozott Munka eredményeként létrejött rendszer minősége mind a felhasznált anyagok, mind a Munka eredményeként létrejött rendszer szerkezete és kivitele szempontjából az érvényes magyar szabványoknak és előírásoknak megfelel és a szerződéses cél elérését maradéktalanul biztosítja,
* az építészeti munkák szakszerű és hibátlan elvégzését, a vonatkozó hatályos szabványok és előírások betartását.

Vállalkozónak fent részletezett egységes jótállási kötelezettsége a szerződés teljesítésétől számított [...]\* *szerződéskötéskor kitöltendő a nyertes ajánlat szerint* – *de minimum 36 hónap*ra terjed ki. Ez alól kivételt képez az, ha a jogszabály ennél hosszabb időt vagy kötelező alkalmassági időt állapít meg, amely esetben ez a hosszabb határidő a jótállás időtartama.

A jótállás kezdő időpontja az átadás átvétel lezárásának időpontja.

Ez alól kivételt képez az, ha a jogszabály ennél hosszabb időt állapít meg, amely esetben ez a hosszabb határidő a jótállás időtartama.

Vállalkozó jótállási kötelezettsége nem terjed ki azokra a hibákra, amelyekről a Vállalkozó bebizonyítja, hogy a hiba oka a teljesítés után keletkezett, vagy a nem a Vállalkozónak felróható szerződésellenesen végrehajtott módosítás, rendeltetésellenes használatára vezethető vissza.

Jótállás bejelentése,

Vállalkozó hiba bejelentést az alábbi elérhetőségen fogad el:

Név: [...]\* szerződéskötéskor kitöltendő

Cím: [...]\* szerződéskötéskor kitöltendő

Telefon: [...]\* szerződéskötéskor kitöltendő

Fax: [...]\* szerződéskötéskor kitöltendő

E-mail: [...]\* szerződéskötéskor kitöltendő

Vállalkozó köteles a bejelentett hiba felmérését 3 munkanapon belül megtenni.

A hiba természetét (felhasználói nem rendeltetésszerű használat vagy garanciális hiba) megállapítása után Vállalkozó a hiba elhárítását 5 munkanapon belül megkezdeni köteles.

1. Szavatosság:

Vállalkozót kellékszavatossági kötelezettség terheli, melynek szabályait a Ptk. tartalmazza. Amennyiben a beépített anyagok gyártója által vállalt időtartam ennél hosszabb, akkor ez az időtartam irányadó. Vállalkozó szavatolja, hogy a műszakilag és minőségileg kifogásolatlan kivitelben, a vonatkozó magyar és EU előírásokban és szabványokban meghatározott minőségben teljesít.

1. Felelősségbiztosítás:

Felek a 322/2015. (X.30.) Kormányrendelet 26. §-a alapján megállapodnak, hogy Vállalkozó köteles legkésőbb a szerződéskötés időpontjára építés-kivitelezésre is kiterjedő szakmai felelősségbiztosítási szerződést kötni vagy meglévő felelősségbiztosítását kiterjeszteni Megrendelő által a Közbeszerzési Eljárás során előírt mértékű és terjedelmű felelősségbiztosításra.

A Közbeszerzési Eljárás során előírt felelősségbiztosítás mértéke, terjedelme:

Legalább 50.000.000,- Ft/kár és 25.000.000,- Ft/év mértékű felelősségbiztosítás.

Vállalkozó kötelezettsége, hogy a szerződés teljes időtartama alatt megszakítás nélkül rendelkezzen a felelősségbiztosítással. Vállalkozó köteles Megrendelő részére hitelt érdemlő módon igazolni az előírt értékű, jellegű munkákra kiterjedő felelősségbiztosításra vonatkozó kötelezettsége teljesítését. Elmaradása esetén a hibás teljesítés szabályai alkalmazandók.

XI. A SZERZŐDÉS MÓDOSÍTÁSA, ELÁLLÁS, FELMONDÁS

1. Módosítás:

A szerződés módosítása körében az alábbi alakiságok érvényesülnek: Jelen szerződésben szabályozottakat csak írásban (papír alapú dokumentum), a Felek cégszerű aláírásával lehet módosítani. Szóban, ráutaló magatartással vagy írásban, de a szerződést aláíró képviselő személyektől eltérő beosztással rendelkező személyek által tett jognyilatkozat a szerződés módosítására nem alkalmas.

A szerződés módosítása körében az alábbi tartalmi megkötések érvényesülnek: Jelen szerződést a Kbt. előírásainak megfelelően, a közbeszerzési eljárás alapján megkötött szerződések módosítására vonatkozó szabályok betartásával lehet módosítani.

1. Rendkívüli (szankciós) elállás, felmondás:

Megrendelő jogosult a Vállalkozó súlyos szerződésszegése esetén, írásbeli nyilatkozatával, az általa meghatározott - akár azonnali - hatállyal, kártérítési vagy kártalanítási kötelezettség nélkül a szerződést felmondani vagy attól elállni. Vállalkozó szempontjából erre szolgáló oknak minősül, ha

* a késedelmi kötbér eléri a maximális mértékét;
* a hibás teljesítési kötbér eléri a maximális mértékét;
* Vállalkozó a teljesítést jogos ok nélkül megtagadja;
* Vállalkozó jelen szerződésen alapuló kötelezettségeit olyan jelentős mértékben megszegte, hogy ennek következtében Megrendelőnek a további teljesítés nem áll érdekében;
* Vállalkozó legfőbb szerve a társaság végelszámolásának megkezdéséről, felszámolásának kezdeményezéséről határoz; Vállalkozó adószáma törlésre kerül, Vállalkozó kényszertörlését rendelik el;
* jogszabályon alapuló felmondási vagy elállási okok fennállnak;
* Vállalkozó bármilyen módon megtéveszti Megrendelőt, vagy valótlan adatot szolgáltat, és ez közvetlen vagy közvetett módon súlyosan káros hatással lehet a lényeges szerződéses kötelezettségek teljesítésére.

1. Elszámolás:

Amennyiben a szerződés annak teljes körű teljesítése nélkül szűnik meg, úgy Felek kötelesek az elszámolás érdekében egymással szembeni igényeiket haladéktalanul felmérni és egyeztetést kezdeményezni. Felek megállapodnak, hogy az egyeztetések során független szakértőt vonnak be, amennyiben az elszámolási összeget nem tudják kölcsönösen elfogadni. Vállalkozó kijelenti, hogy a független szakértő számára üzleti könyveibe, szerződéseibe betekintést enged a jelen szerződéssel összefüggésben. A fentiektől eltérően az esetlegesen átvett előleget Vállalkozó köteles Megrendelő részére a megszűnést követő 15 napon belül visszafizetni (előleg-visszafizetés esedékessége).

Amennyiben a szerződés megszüntetésére Vállalkozónak felróható súlyos szerződésszegés miatt kerül sor, úgy ilyen esetben Vállalkozónak csak a már elvégzett munkák elszámolására lehet igénye.

1. Megrendelő a szerződést 15 (tizenöt) napos felmondási határidővel, a Kbt. 143. §-nak megfelelően felmondhatja, vagy - a Ptk.-ban foglaltak szerint - a szerződéstől elállhat, ha:

* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* Vállalkozó nem biztosítja a Kbt. 138. §-ban foglaltak betartását, vagy Vállalkozó személyében érvényesen olyan jogutódlás következett be, amely nem felel meg a Kbt. 139. §- ban foglaltaknak; vagy
* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

XII. A FELEK EGYÜTTMŰKÖDÉSE

1. Felek kötelezettséget vállalnak arra, hogy jelen szerződés hatálya alatt folyamatosan együttműködnek. Ennek keretében kellő időben tájékoztatják egymást a jelen szerződésben foglaltak teljesítése mellett minden olyan kérdésről, amely a jelen szerződés teljesítésére kihatással lehet.

2. Felek közötti kapcsolattartók, és elérhetőségeik:

|  |  |
| --- | --- |
| Megrendelő részéről: | |
| név: | \* szerződéskötéskor kitöltendő |
| értesítési cím | \* szerződéskötéskor kitöltendő |
| telefon / fax | \* szerződéskötéskor kitöltendő |
| e-mail | \* szerződéskötéskor kitöltendő |

|  |  |
| --- | --- |
| Vállalkozó részéről: | |
| név: | \* szerződéskötéskor kitöltendő |
| értesítési cím | \* szerződéskötéskor kitöltendő |
| telefon / fax | \* szerződéskötéskor kitöltendő |
| e-mail | \* szerződéskötéskor kitöltendő |

A fent megnevezett képviselő személyének változásáról a Fél köteles a másik Felet haladék nélkül, ám legkésőbb öt (5) munkanapon belül értesíteni. A kapcsolattartó személy változását Felek nem tekintik szerződésmódosításnak.

A képviseleti jogosultság nem terjed ki a szerződés módosítására, illetve olyan utasítás átadás-átvételére, amely közvetlenül vagy közvetve a jelen szerződés módosítását eredményezné.

XIII. VEGYES RENDELKEZÉSEK

1. Irányadó jog:

Szerződő Felek kifejezetten megállapodnak, hogy jelen megállapodás egészére - így különösen a szerződés megkötésére, anyagi és alaki érvényességére, kötelmi hatásaira, a szerződést biztosító mellékkötelezettségekre, a szerződéssel kapcsolatos követelések beszámíthatóságára, engedményezés útján történő átruházhatóságára és átvállalására, - a magyar jog rendelkezéseit kell alkalmazni, ide nem értve a magyar kollíziós magánjogi szabályokat (nemzetközi magánjogról szóló 1979. évi 13. tvr.).

1. Bírósági kikötés:

Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Felek a polgári perrendtartásról szóló 1952. évi III. tv. 41. §-a alapján megállapodnak abban, hogy a szerződésből eredő jogviták elbírálása kapcsán alávetik magukat a járásbíróság hatáskörébe tartozó ügyekben a Megrendelő székhelye szerinti Járásbíróság/ Törvényszék kizárólagos illetékességének.

1. A Felek megállapodnak, hogy a jelen szerződésből eredő bármely jogvitájuk miatti bírósági vagy hatósági eljárásnak nincs halasztó hatálya Vállalkozó szerződés szerinti teljesítési kötelezettségére.
2. Részleges érvénytelenség:

Felek megállapodnak, hogy amennyiben jelen szerződés bármelyik rendelkezése utóbb érvénytelennek minősül, a szerződés többi részét érvényesnek tekintik, kivéve, ha Felek a szerződést az érvénytelen rész nélkül nem kötötték volna meg.

1. Jogról való lemondás hiánya:

Jelen szerződésben foglalt bármely jog késedelmes érvényesítése, illetve érvényesítésének elmulasztása nem jelenti a jogok érvényesítéséről való lemondást, illetve valamely jog részleges vagy kizárólagos érvényesítése nem zárja ki a többi, illetve a fennmaradó jog érvényesítését.

1. Titoktartás:

Jelen szerződés aláírásával Vállalkozó kötelezi magát arra, hogy a szerződés teljesítése során tudomására jutott adatokat, információkat, üzemi és üzletpolitikai eseményeket és/vagy a személyes adatok védelméről és a közérdekű adatok nyilvánosságáról szóló törvény rendelkezései értelmében személyre vonatkozó védett adatokat / a továbbiakban együttesen: adat(ok)/ üzleti titokként kezeli. Vállalkozó a szerződés teljesítése során tudomására jutott adatokat harmadik félnek nem adhatja ki, azokat csak a jelen szerződés teljesítéséhez szükséges mértékben használja. Vállalkozó ennek megtartásáról a feladatok ellátásában közreműködő munkatársai, alvállalkozói, teljesítési segédei tekintetében is köteles gondoskodni. Az információk és adatok üzleti titokként történő kezelésére vonatkozó kötelezettség a Vállalkozót jelen szerződés lejáratát követően is korlátlan ideig terheli. Jelen pont rendelkezései a Ptk., valamint az információs önrendelkezési jogról és az információszabadságról szóló 2011. évi CXII. törvény vonatkozó rendelkezéseivel összhangban alkalmazandók.

1. Határidők számítása:

A jognyilatkozat megtételére vagy egyéb magatartás tanúsítására napokban megállapított határidőbe a kezdőnapot nem kell beleszámítani.

A hetekben, hónapokban vagy években megállapított határidő azon a napon jár le, amely elnevezésénél vagy számánál fogva megfelel a kezdő napnak. Ha ilyen nap az utolsó hónapban nincs, a határidő a hónap utolsó napján jár le.

A határozott naphoz kötött jogszerzés a nap kezdetén következik be.

1. Vállalkozó a jelen szerződés aláírásával nyilatkozik arról is, hogy a 368/2011. (XII. 31.) Korm. rendelet 50. § (1a) bekezdése szerint átlátható szervezetnek minősül
2. Felek kizárják viszonylatukban a Ptk. 6:63. § (5) bekezdésének alkalmazását.

Jelen szerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírták.

Kelt: ………………………………..

|  |  |
| --- | --- |
| Porcsalma Nagyközség Önkormányzata | [...] \*nyertes ajánlattevő |
| Aláírás: | Aláírás: |
| Képviseli: [...] | Képviseli: [...] |
| P.H. |  |
|  | P.H. |
| Megrendelő | Vállalkozó |
| [...], 201[...]év. [...] hó [...] napján | [...], 201[...]év. [...] hó [...] napján |

Pénzügyi ellenjegyző:

**NYERTES AJÁNLATTEVŐ BEJELENTÉSE ÉS NYILATKOZATA**

**A KBT. 138. § (3) BEKEZDÉS SZERINT**

Alulírott, …………………………………, a(z) …………................................................. képviselőjeként az

|  |  |
| --- | --- |
| **Ajánlatkérő neve:** | Porcsalma Nagyközség Önkormányzata |
| **Közbeszerzési eljárás megnevezése** | *„Piacsarnok rendeltetésű épület építése”* |

tárgyú közbeszerzési eljárás nyertes ajánlattevője **nyilatkozom,** hogy a Kbt. 138. § (3) bekezdése alapján az „*Piacsarnok rendeltetésű épület építése*” tárgyú szerződés teljesítésében az alábbi alvállalkozó(k) vesznek részt:

|  |  |  |  |
| --- | --- | --- | --- |
| **Alvállalkozó neve** |  |  |  |
| **Alvállalkozó székhelye/lakóhelye** |  |  |  |
| **Adószáma** |  |  |  |
| **Bevonásának aránya: [...]%** |  |  |  |
| **Az a tevékenysége, melynek teljesítéséhez igénybe vételre kerül** |  |  |  |

Kijelentem, hogy a fenti alvállalkozók egyike sem áll a Közbeszerzési Eljárás során előírt kizáró ok hatálya alatt, illetőleg csatolom az alvállalkozók nyilatkozatát a kizáró ok hiánya kapcsán a Kbt. 138. § (3) bek. alapján. A Kbt. 138. § (3) bekezdése alapján vállalom, hogy minden jövőbeni alvállalkozót írásban előzetesen bejelentek Megrendelő részére.

Kelt: …………… ……….. év ……………….. hónap …. napján

|  |
| --- |
| (cégszerű aláírás) |